**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

\_\_\_\_\_\_\_\_\_\_\_\_\_\_ 2019 թվականի N \_\_\_\_\_\_ - Լ

**ԷԼԵԿՏՐՈՆԱՅԻՆ ԱՌՈՂՋԱՊԱՀՈՒԹՅԱՆ ՀԱՄԱԿԱՐԳԻ ԶԱՐԳԱՑՄԱՆ 2019-2023 ԹՎԱԿԱՆՆԵՐԻ ՏԵՍԼԱԿԱՆԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով Հայաստանի Հանրապետության կառավարության 2019 թվականի մայիսի 16-ի թիվ 650-Լ որոշման հավելված 1-ի 22.1-րդ կետը` Հայաստանի Հանրապետության կառավարությունն որոշում է.

Հաստատել Էլեկտրոնային առողջապահության 2019-2023 թվականների համակարգի զարգացման տեսլականը` համաձայն N1 հավելվածի:

**Հավելված 1**

**ՀՀ Կառավարության**

**2019թ. --------- - Լ որոշման**

**ԷԼԵԿՏՐՈՆԱՅԻՆ ԱՌՈՂՋԱՊԱՀՈՒԹՅԱՆ ՀԱՄԱԿԱՐԳԻ 2019-2023 ԹՎԱԿԱՆՆԵՐԻ ԶԱՐԳԱՑՄԱՆ ՏԵՍԼԱԿԱՆ**

# 1. Գործողությունների իրականացման պլան

Էլեկտրոնային առողջապահության համակարգի 2019-2023 թվականների զարգացումը ենթադրվում է իրականացնել 3 փուլով`

1. Առաջին փուլում (2019-2023 թթ.) պետք է մշակվեն և ընդունվեն համակարգի հետագա շահագործման հետ կապված կամ բխող օրենսդրական և ենթաօրենսդրական ակտերը ինչպես նաև շտկվեն համակարգում առկա տեխնիկական խնդիրները,
2. Երկրորդ փուլով (2021-2022 թթ.) էլեկտրոնային առողջապահական համակարգը կհամալրվի բժշական նշանակություն ունեցող շտեմարաններով և էլեկտրոնային դեղատոմսերի հաշվառման համակարգով: Սույն փուլում համակարգը պետք է նաև ինտեգրվի այլ առողջապահական տեղեկատվական համակարգերի հետ,
3. Երրորդ փուլում (2022-2023 թթ.) պլանավորվում է իրականացնել միասնական էլեկտրոնային առողջապահական համակարգի ստեղծումը և այլ պետական կառավարման համակարգերի հետ ներդրումը, համակարգի վերլուծական կարողությունների զարգացումը և նախապատրաստումը թվային առողջապահության անցմանը:

Նշված ժամանակահատվածում նախանշված գործողությունները ներառելու են.

* ՀՀ ԱՆ ակադեմիկոս Ս. Ավդալբեկյանի անվան առողջապահության ազգային ինստիտուտում Էլեկտրոնային առողջապահության ներդրման բաժնի ստեղծում, ընդլայնում և զարգացում, որը կհամակարգի էլեկտրոնային առողջապահության զարգացման և ներդրման գործառույթները, կձևավորի առաջադրանքները և կապահովի համակարգի հիմքը հանդիսացող բիզնես պրոցեսների նկարագրությունը – 2019-2020 թթ.:
* Էլեկտրոնային դեղատոմսի համակարգի ներդրում: Համակարգը պետք է գործարկվի միասնական համակարգի շրջանակներում, որի ներդրումը կիրականացվի երկու փուլով: 2020թ պետք է իրականացվի համակարգի փորձարկում, իսկ համակարգի ամբողջական ներդրումը պետք է ավարտվի 2022թ.:
* Բժշկական անձնակազմի ուսուցում և միասնական առողջապահական համակարգի շահագործման համար անհրաժեշտ տեխնիկայի տրամադրում և շահագործում –2019- 2023 թթ.:
* Միասնական էլեկտրոնային առողջապահական համակարգի տեխնիկական հնարավորությունների բարելավում, թերությունների շտկում – 2020 թ.:
* Էլեկտրոնային առողջապահական համակարգին առնչվող օրենսդրական և ենթաօրենսդրական ակտերի մշակում և ընդունում – 2020-2023թթ.:
* Բժշկական մասնագետների ռեգիստրի համակարգի մշակում և ներդրում, ինտեգրում միասնական էլեկտրոնային առողջապահական համակարգի հետ 2020-2023թթ.:
* Քաղցկեղի, շաքարային դիաբետի շտեմարանների (ռեգիստրների) ներդրում: Միասնական առողջապահական տեղեկատվական համակարգը պետք է ապահովի քաղցկեղի, շաքարային դիաբետի ռեգիստրների մշակումը և ներդրումը - 2020-2023թթ.:
* Միասնական էլեկտրոնային առողջապահական համակարգի այլ ոչ առողջապահական համակարգերի հետ մասնավորապես՝ Պետական Եկամուտների Կոմիտեի (Հարկատու-3), Աշխատանքի և Սոցիալական հարցերի հախարարության (ԲՍՓՀ) «Ընտանեկան նպաստի շահառուների տեղեկատվական համակարգի» և Արդարադատության նախարարության (ՔԿԱԳ), «Ոստիկանության` բնակչության պետական ռեգիստրի շտեմարան» և Արդարադատության նախարարության (ՔԿԱԳ) տեղեկատվական համակարգերի հետ – 2020-2023թթ.:
* Առողջապահական վիճակագրության տվյալների հավաքագրում և ամփոփում միասնական էլեկտրոնային առողջապահական համակարգի միջոցով – 2021-2023թթ.:

# 2. Էլեկտրոնային առողջապահության համակարգի 2019-2023 թվականների զարգացման միջոցառումների ժամանակացույց

|  |  |  |  |  |  |
| --- | --- | --- | --- | --- | --- |
|  | **Միջոցառում** | **Պատասխանատու** | **Համակատարող** | **Ժամկետ** | **Ֆինասավորում** |
| 1 | Երկրորդ սերվերային կենտրոնի ստեղծում և գործարկում | Առողջապահության նախարարություն | Էլեկտրոնային առողջապահության ազգային օպերատոր ՓԲԸ (համաձայնությամբ) | 2020թ. Հունվարի 1-ին տասնամյակ | Ֆինանսավորում պահանջում է |
| 2 | Անվճար և արտոնյալ պայմաններով բժշկական օգնություն և սպասարկում ստանալու նպատակով բժշկական հաստատությունների կողմից տրամադրվող ուղեգրերի թվայնացում: | Առողջապահության նախարարություն | Էլեկտրոնային առողջապահության ազգային օպերատոր ՓԲԸ (համաձայնությամբ) | 2020թ. Հունիսի 1-ին տասնամյակ | Ֆինանսավորում չի պահանջում |
| 3 | Անաշխատունակության թերթիկի թվայնացում | Առողջապահության նախարարություն | Աշխատանքի և սոցիալական հարցերի նախարարությունԷլեկտրոնային առողջապահության ազգային օպերատոր ՓԲԸ (համաձայնությամբ) | 2020թ. Սեպտեմբերի 3-րդ տասնամյակ | Ֆինանսավորում չի պահանջում |
| 4 | ՀՀ ԱՆ ակադեմիկոս Ս. Ավդալբեկյանի անվան առողջապահության ազգային ինստիտուտում Էլեկտրոնային առողջապահության ներդրման բաժնի ստեղծում, ընդլայնում և զարգացում, որը կհամակարգի էլեկտրոնային առողջապահության զարգացման և ներդրման գործառույթները, կձևավորի առաջադրանքները և կապահովի համակարգի հիմքը հանդիսացող բիզնես պրոցեսների նկարագրությունը:  | Առողջապահության նախարարություն |  | 2020թ.նոյեմբերի 2-րդ տասնօրյակ | Ֆինանսավորում պահանջում է |
| 5 | Միասնական էլեկտրոնային առողջապահական համակարգի տեխնիկական հնարավորությունների բարելավում, թերությունների շտկում: | Առողջապահության նախարարություն | Բարձր տեխնոլոգիական արդյունաբերության նախարարություն, ԵԿԵՆԳ ՓԲԸ(համաձայնությամբ)Էլեկտրոնային առողջապահության ազգային օպերատոր ՓԲԸ (համաձայնությամբ) | 2020թ. դեկտեմբերի 2-րդ տասնօրյակ | Ֆինանսավորում պահանջում է |
| 6 | Էլեկտրոնային դեղատոմսի համակարգի ներդրում: Համակարգը պետք է գործարկվի միասնական համակարգի շրջանակներում, որի ներդրումը կիրականացվի երկու փուլով` համակարգի փորձարկում և ամբողջական ներդրում:  | Առողջապահության նախարարություն | Էլեկտրոնային առողջապահության ազգային օպերատոր ՓԲԸ (համաձայնությամբ) | 2022թ. նեյոմբերի 2-րդ տասնօրյակ | Ֆինանսավորւմ չի պահանջում |
| 7 | Միասնական էլեկտրոնային առողջապահական համակարգի ինտեգրում այլ ոչ առողջապահական համակարգերի հետ մասնավորապես՝ Պետական եկամուտների կոմիտեի (Հարկատու-3), Աշխատանքի և սոցիալական հարցերի նախարարության (ԲՍՓՀ), «Ընտանեկան նպաստի շահառուների տեղեկատվական համակարգի» և Արդարադատության նախարարության (ՔԿԱԳ), «Ոստիկանության ` բնակչության պետական ռեգիստրի շտեմարան» տեղեկատվական համակարգերի հետ | Առողջապահության նախարարություն | Բարձր տեխնոլոգիական արդյունաբերության նախարարություն,Պետական եկամուտների կոմիտե,Աշխատանքի և սոցիալական հարցերինախարարություն,Արդարադատության նախարարությունԷԿԵՆԳ ՓԲԸ(համաձայնությամբ)Էլեկտրոնային առողջապահության ազգային օպերատոր ՓԲԸ (համաձայնությամբ) | 2023թ. հունիսի 2-րդ տասնօրյակ | Ֆինանսավորում չի պահանջում |
| 8 | Բժշկական մասնագետների ռեգիստրի համակարգի մշակում և ներդրում, ինտեգրում միասնական էլեկտրոնային առողջապահական համակարգի հետ: | Առողջապահության նախարարություն |   | 2023թ. օգոստոսի 3-րդ տասնօրյակ | Ֆինանսավորում պահանջում է |
| 9 | Էլեկտրոնային առողջապահական համակարգին առնչվող օրենսդրական և ենթաօրենսդրական ակտերի մշակում և ընդունում: | Առողջապահության նախարարություն |  | 2023թ, սեպտեմբերի 2-րդ տասնօրյակ | Ֆինանսավորում չի պահանջում |
| 10 | Քաղցկեղի, շաքարային դիաբետի շտեմարանների (ռեգիստրների) ներդրում: Միասնական առողջապահական տեղեկատվական համակարգը պետք է ապահովի քաղցկեղի, շաքարային դիաբետի, ռեգիստրների մշակումը և ներդրումը: | Առողջապահության նախարարություն | Էլեկտրոնային առողջապահության ազգային օպերատոր ՓԲԸ (համաձայնությամբ) | 2023թ. սեպտեմբերի 2-րդ տասնօրյակ | Ֆինանսավորում պահանջում է |
| 11 | Բժշկական անձնակազմի ուսուցում և համակարգի շահագործման համար անհրաժեշտ տեխնիկայի տրամադրում և շահագործում: | Առողջապահության նախարարություն | Էլեկտրոնային առողջապահության ազգային օպերատոր ՓԲԸ (համաձայնությամբ) | 2023թ. դկետեմբերի 2-րդ տասնօրյակ | Ֆինանսավորում պահանջում է |
| 12 | Միասնական էլեկտրոնային առողջապահական համակարգի միջոցով առողջապահական վիճակագրության տվյալների հավաքագրման և ամփոփման վերլուծական գործիքների մշակում: | Առողջապահության նախարարություն |  | 2023թ. դեկտեմբերի 2-րդ տասնօրյակ | Ֆինանսավորւմ չի պահանջում |